CELEX: 62019TN0884
Language: da
Date: 2019-12-30 00:00:00
Title: Sag T-884/19: Sag anlagt den 30. december 2019 – Folschette m.fl. mod Kommissionen

24.2.2020   
            
            
               DA
            
            
               Den Europæiske Unions Tidende
            
            
               C 61/58
            
         
      Sag anlagt den 30. december 2019 – Folschette m.fl. mod Kommissionen
      (Sag T-884/19)
      (2020/C 61/74)
      Processprog: fransk
      
         Parter
      
      
         Sagsøgere: Marc Folschette (Leudelange, Luxembourg), Tetyana Grygorenko (Leudelange) og Professional Business Solutions SA (Leudelange) (ved advokat N. Bauer)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Søgsmålet antages til realitetsbehandling.
               
            
                  —
               
               
                  Sagsøgerne gives medhold.
               
            
                  —
               
               
                  Det fastslås, at Europa-Kommissionen ifalder ansvar uden for kontraktforhold.
               
            
                  —
               
               
                  Af ovenstående grunde tilpligtes Kommissionen at betale:
                  
                              —
                           
                           
                              Marc Folschette et samlet beløb på 219 210 EUR (tohundredefireogtyvetusindeogfemogtyve euro og femoghalvfems cent)
                           
                        
                              —
                           
                           
                              Tetyana Grygorenko et samlet beløb på 75 000 EUR (femoghalvfjerstusinde euro)
                           
                        
                              —
                           
                           
                              Aktieselskabet Professional Business Solutions SA et samlet beløb på 500 000 EUR (femhundredetusinde euro)
                           
                        
            
                  —
               
               
                  med tillæg af lovbestemte renter fra den 11. januar 2017, hvor Cour d’appel (appeldomstol, Luxembourg) afsagde dom om frifindelse, subsidiært fra indgivelsen af nærværende stævning, og indtil betaling sker.
               
            
                  —
               
               
                  Kommissionen tilpligtes at betale sagsomkostningerne.
               
            
                  —
               
               
                  Sagsøgerne forbeholder sig ret til at nedlægge nye påstande og gøre yderligere anbringender gældende.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat et enkelt anbringende vedrørende en tilstrækkelig kvalificeret tilsidesættelse af en EU-retlig retsregel, der har til formål at tillægge borgerne rettigheder. Sagsøgerne har kritiseret Det Europæiske Kontor for Bekæmpelse af Svig (OLAF), der er en tjeneste under Europa-Kommissionen, for på bevidst og tilstrækkeligt kvalificeret vis at have tilsidesat flere EU-retlige regler ved en grov og åbenbar tilsidesættelse af grænserne for Kommissionens skønsbeføjelse. OLAF har således ikke opfyldt sin forpligtelse til at respektere uskyldsformodningen, eller sin retlige forpligtelse til at fremskaffe såvel belastende som diskulperende oplysninger og til at henlægge efterforskningen, såfremt denne ikke fører til afsløringen af belastende oplysninger. Disse tilsidesættelser udgør den direkte årsag til det direkte og reelle tab, som sagsøgerne har lidt, og som disse sidstnævnte søger erstattet i henhold til artikel 340 TEUF og 268 TEUF.